Svetové dedičstvo UNESCOSvetové dedičstvo UNESCO

**Novodievčí monastier** (rus. Новодевичий монастырь) je monastier, ktorý sa nachádza na juhozápade Moskvy, v zátoke rieky Moskvy. Komplex Novodievčieho monastiera je významnú pamiatka architektúry 16. – 17. storočia. Monastier založilo veľkoknieža Vasilij III. v roku 1524.

Opis
----

Najvýznamnejšou budovou v komplexe monastiera je Smolenský chrám, niekedy zvaný aj chrám ikony Smolenskej Bohorodičky. Je to monumentálny 5 – hlavý chrám s maľbami zo 16. a 17. storočia, ktorý bol postavený podľa vzoru Uspenského chrámu v Kremli.

V 16. a 17. storočí sa monastier stal miestom skladania rehoľných sľubov, pričom išlo o ženy z cárskych rodín. Žila tu napr. vdova po staršom synovi Ivana Hrozného – cárovičovi Ivanovi. Po smrti cára Fiodora I. sa do monastiera vybrala aj jeho žena Irina Godunova so svojím bratom Borisom Godunovom – budúcim cárom. Svoje posledné roky života tu strávila aj sestra Petra I. Veľkého – cárovná Sofia, ktorá bola donútená prijať rehoľný sľub. V čase Vlasteneckej vojny r. 1812 monastier obsadili francúzske vojská. Po odchode Francúzov mal byť monastier vyhodený do vzduchu. Avšak nestalo sa tak, pretože – podľa legendy – jedna z mníšok stihla poliať vodou zápalné šnúry, ktoré viedli k sudom s pušným prachom.

Po Októbrovej revolúcii bol monastier zrušený a od r. 1922 slúžil ako múzeum, ktoré sa neskôr stalo filiálkou Štátneho historického múzea. Od r. 1980 monastier slúžil ako rezidencia metropolitov Krutického a Kolomenského a v r. 1994 tu bol opäť zriadený ženský monastier.

Na území monastiera sa nachádza nekropola Novodievčí cintorín. Sú tu pochované sestry Petra I. S.P. Trubeckoj, M.I. Muravjov – Apoštol, I.I. Lažečnikov a iní.

Je jedným z najstarších a najkrajších monastierov v Rusku a od roku 2004 je zapísaný na zozname svetového dedičstva UNESCO.

Požiar 2015
-----------

15. marca 2015 vypukol počas rekonštrukcie vo veži požiar. Plamene zničili polovicu fasády zvonice.

Referencie
----------

1. ↑   *Jednu z najnavštevovanejších atrakcií v Moskve zachvátil požiar* [online]. TASR, rev. 2015-03-16, [cit. 2015-03-16]. Dostupné online.

Pozri aj
--------

* Novodievčí cintorín

Iné projekty
------------

Commons
* Spolupracuj na Commons Commons ponúka multimediálne súbory na tému **Novodievčí monastier**

| * z
* d
* u
Ruské pamiatky na zozname svetového dedičstva UNESCO |
| --- |
| 
* Centrálna Sichote-Aliň
* Kuršská kosa
* Komplex monastiera Ferapontov
* Zlaté hory na Altaji
* Kolomenskoje
* Kazaň (historický a architektonický komplex kazanského Kremľa)
* Drevené chrámy v Kižskom Pogoste
* Bajkalské jazero
* Derbent (citadela, staré mesto a pevnosť)
* Velikij Novgorod (historické pamiatky mesta)
* Moskovský kremeľ a Červené námestie
* Novodievčí monastier
* Petrohrad (historické centrum)
* Solovecké ostrovy
* Struveho geodetický oblúk
* Sergijev Posad
* Uvs Nuur
* Komi
* Sopky Kamčatky
* Zapadnyj Kavkaz
* Pamiatky v meste Vladimír a Suzdaľ
* Prírodný systém na Wrangelovom ostrove
* Jaroslavľ
* Plató Putorana
* Prírodný park Lenskije stolby
* Historický a archeologický komplex Bolgaru
* Krajina Daurie
* Chrám a kláštor Zosnutia presvätej Bohorodičky v Svijažsku
* Kostoly pskovskej školy architektúry
* Petroglyfy pri Onežskom jazere a Bielom mori

 | Vlajka Ruska |